Răsturnare de situație în țara care "o ducea bine": Acum recomandă folosirea măștilor în transportul în comun.
Suedia schimbă direcția privind purtarea măștilor. "Din păcate, situația continuă să fie foarte gravă", a spus Lofven.
Vineri, Suedia și-a schimbat direcția privind purtarea măștilor de protecție, iar acum recomandă purtarea acestora în transportul în comun, la orele de vârf, scrie France24. Asta se întâmplă după ce în august autoritățile susțineau că o duc bine, iar regulile stricte nu funcţionează dacă oamenii tind să le încalce.Spre deosebire de majoritatea ţărilor Europene, Suedia a ținut deschise business-urile şi majoritatea şcolilor, iar în loc să impună o serie de restricţii de circulaţie, autorităţile s-au bazat pe spiritul civic al cetăţenilor şi nu au recomandat folosirea măştilor de protecției.Anunțând câteva noi măsuri, prim-ministrul Stefan Lofven a declarat într-o conferință de presă că Agenția de Sănătate Publică "recomandă purtarea măștilor de protecție în transportul public în anumite momente"."Din păcate, situația continuă să fie foarte gravă. Răspândirea infecției este mare, iar situația din domeniul sănătății este foarte tensionată", a spus Lofven.